CELEX: 32006D0656
Language: el
Date: 2006-09-29 00:00:00
Title: 2006/656/ΕΚ: Απόφαση της Επιτροπής, της 20ής Σεπτεμβρίου 2006 , για καθορισμό των όρων υγειονομικού ελέγχου και των απαιτήσεων πιστοποίησης για τις εισαγωγές ψαριών για διακόσμηση [κοινοποιηθείσα υπό τον αριθμό Ε(2006) 4149]   (Κείμενο που παρουσιάζει ενδιαφέρον για τον ΕΟΧ)

30.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 271/71
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 20ής Σεπτεμβρίου 2006
   για καθορισμό των όρων υγειονομικού ελέγχου και των απαιτήσεων πιστοποίησης για τις εισαγωγές ψαριών για διακόσμηση
   [κοινοποιηθείσα υπό τον αριθμό Ε(2006) 4149]
   (Κείμενο που παρουσιάζει ενδιαφέρον για τον ΕΟΧ)
   (2006/656/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (1), και ιδίως το άρθρο 19 παράγραφος 3, το άρθρο 20 παράγραφος 3 και το άρθρο 21 παράγραφος 1,
   Εκτιμώντας τα ακόλουθα:
   
               (1)
            
            
               Με την απόφαση 2003/858/ΕΚ της Επιτροπής, της 21ης Νοεμβρίου 2003, σχετικά με τον καθορισμό των όρων υγειονομικού ελέγχου και των απαιτήσεων πιστοποίησης για τις εισαγωγές ζώντων ψαριών, των αυγών και των γαμετών τους που προορίζονται για καλλιέργεια και ζώντων ψαριών υδατοκαλλιέργειας και προϊόντων τους που προορίζονται για ανθρώπινη κατανάλωση (2), θεσπίστηκε κατάλογος των τρίτων χωρών ή τμημάτων τους από τις οποίες τα κράτη μέλη επιτρέπεται να εισάγουν ζώντα ψάρια, τα αυγά και τους γαμέτες τους που προορίζονται για καλλιέργεια στην Κοινότητα και οι όροι υγειονομικού ελέγχου και οι απαιτήσεις πιστοποίησης για τις εν λόγω εισαγωγές.
            
         
               (2)
            
            
               Η απόφαση 2003/858/ΕΚ δεν εφαρμόζεται στα τροπικά διακοσμητικά ψάρια που διατηρούνται μονίμως σε ενυδρεία και, κατά συνέπεια, οι όροι υγειονομικού ελέγχου και οι απαιτήσεις πιστοποίησης για τα τροπικά διακοσμητικά ψάρια δεν είναι εναρμονισμένα σε κοινοτικό επίπεδο.
            
         
               (3)
            
            
               Υπάρχει σημαντικό εμπόριο διακοσμητικών ψαριών με τρίτες χώρες και έχουν διατυπωθεί ανησυχίες για την εφαρμογή της απόφασης 2003/858/ΕΚ όσον αφορά τα διακοσμητικά ψάρια.
            
         
               (4)
            
            
               Ορισμένες τρίτες χώρες έχουν περιληφθεί στο παράρτημα Ι της απόφασης 2003/858/ΕΚ για σκοπούς εξαγωγής διακοσμητικών ψαριών ψυχρών υδάτων μόνο. Συνεπώς, οι χώρες αυτές πρέπει να εμφαίνονται στο παράρτημα Ι της παρούσας απόφασης.
            
         
               (5)
            
            
               Επί του παρόντος, 14 κράτη μέλη έχουν θεσπίσει εθνικά υγειονομικά πιστοποιητικά με διάφορους όρους υγειονομικού ελέγχου για τα διακοσμητικά ψάρια. Για λόγους απλούστευσης, για τους σταθμούς ελέγχου των κοινοτικών συνόρων, για την ευρωπαϊκή βιομηχανία διακοσμητικών ψαριών, καθώς και για τους εμπορικούς εταίρους τρίτων χωρών, οι εν λόγω όροι υγειονομικού ελέγχου και υποδείγματα πιστοποιητικών πρέπει να εναρμονιστούν.
            
         
               (6)
            
            
               Οι ειδικοί όροι υγειονομικού ελέγχου και τα υγειονομικά πιστοποιητικά για τα διακοσμητικά ψάρια πρέπει να καθοριστούν σύμφωνα με τους όρους και τα πιστοποιητικά που προβλέπονται στην απόφαση 2003/858/ΕΚ, λαμβάνοντας υπόψη την ειδική χρήση των εν λόγω ζώων στην Κοινότητα και την υγειονομική κατάσταση της εκάστοτε τρίτης χώρας, προκειμένου να εμποδιστεί η εισαγωγή νόσου που θα μπορούσε να έχει σημαντικές επιπτώσεις στα καλλιεργούμενα και στα άγρια ψάρια στην Κοινότητα εάν εισερχόταν και διαδιδόταν.
            
         
               (7)
            
            
               Η οδηγία 96/93/ΕΚ του Συμβουλίου, της 17ης Δεκεμβρίου 1996, σχετικά με την πιστοποίηση ζώων και ζωικών προϊόντων (3) καθορίζει τα πρότυπα πιστοποίησης. Οι κανόνες και οι αρχές που εφαρμόζονται από τους πιστοποιούντες επιθεωρητές των τρίτων χωρών πρέπει να παρέχουν εγγυήσεις, οι οποίες να είναι ισοδύναμες με τις θεσπιζόμενες στην εν λόγω οδηγία.
            
         
               (8)
            
            
               Η παρούσα απόφαση εφαρμόζεται με την επιφύλαξη των κοινοτικών ή εθνικών διατάξεων για τη διατήρηση των ειδών.
            
         
               (9)
            
            
               Τα κράτη μέλη και οι τρίτες χώρες χρειάζονται κάποιο χρόνο προκειμένου να προσαρμοστούν στις νέες απαιτήσεις πιστοποίησης των εισαγωγών. Συνεπώς, η παρούσα απόφαση δεν πρέπει να εφαρμοστεί αμέσως.
            
         
               (10)
            
            
               Η παρούσα απόφαση έχει κοινοποιηθεί σε τρίτες χώρες προκειμένου να υποβάλουν τις παρατηρήσεις τους σύμφωνα με τη συμφωνία του Παγκόσμιου Οργανισμού Εμπορίου (ΠΟΕ) σχετικά με τα υγειονομικά και φυτοϋγειονομικά μέτρα.
            
         
               (11)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Πεδίο εφαρμογής
   1.   Η παρούσα απόφαση θεσπίζει εναρμονισμένους υγειονομικούς κανόνες για τις εισαγωγές διακοσμητικών ψαριών στην Κοινότητα.
   2.   Η παρούσα απόφαση εφαρμόζεται:
   
               α)
            
            
               στα αλιευόμενα άγρια ψάρια, τα οποία εισάγονται προκειμένου να χρησιμοποιηθούν ως διακοσμητικά ψάρια·
            
         
               β)
            
            
               στα διακοσμητικά ψάρια τα οποία εισάγονται από τους μεταφορτωτές και τους χονδρεμπόρους·
            
         
               γ)
            
            
               στα διακοσμητικά ψάρια τα οποία εισάγονται σε καταστήματα ζώων συντροφιάς, καταστήματα ειδών κήπου, λίμνες κήπων, ενυδρεία και παρόμοιες επιχειρήσεις χωρίς άμεση επαφή με τα κοινοτικά ύδατα.
            
         Άρθρο 2
   Ορισμοί
   Για τους σκοπούς της παρούσας απόφασης, εκτός από τους ορισμούς του άρθρου 2 της οδηγίας 91/67/ΕΚ, ισχύουν και οι ακόλουθοι ορισμοί:
   
               α)
            
            
               Ως «διακοσμητικά ψάρια» νοούνται τα ψάρια τα οποία διατηρούνται, εκτρέφονται ή διατίθενται στην αγορά για διακοσμητικούς σκοπούς μόνο·
            
         
               β)
            
            
               Ως «διακοσμητικά ψάρια ψυχρών υδάτων» νοούνται τα διακοσμητικά ψάρια ειδών που είναι ευπαθή σε μία ή περισσότερες από τις ακόλουθες νόσους: επιζωοτική αιματοποιητική νέκρωση (EHN), λοιμώδης αναιμία του σολομού (ISA), ιογενής αιμορραγική σηψαιμία (VHS), λοιμώδης αιματοποιητική νέκρωση (IHN), εαρινή ιαιμία του κυπρίνου (SVC), βακτηριακή νεφρίτιδα (BKD), λοιμώδης παγκρεατική νέκρωση (IPN), ιός του έρπητα του ψαριού koi (KHV) και μόλυνση από γυροδακτύλωση (Gyrodactylus salaris)·
            
         
               γ)
            
            
               Ως «τροπικά διακοσμητικά ψάρια» νοούνται τα διακοσμητικά ψάρια εκτός από τα διακοσμητικά ψάρια ψυχρών υδάτων·
            
         
               δ)
            
            
               Ως «μεταφορτωτές» νοούνται οι εταιρείες ή τα πρόσωπα που προμηθεύουν διακοσμητικά ψάρια σε διάφορους λιανοπωλητές ή χονδρεμπόρους, εισάγοντας τα φορτία εξ ονόματός τους, και παραδίδουν τις επιμέρους παραγγελίες απευθείας στους πελάτες στην Κοινότητα.
            
         Άρθρο 3
   Όροι για τις εισαγωγές διακοσμητικών ψαριών ψυχρών υδάτων
   Τα κράτη μέλη επιτρέπουν τις εισαγωγές διακοσμητικών ψαριών ψυχρών υδάτων στην επικράτειά τους μόνον εάν:
   
               α)
            
            
               τα ψάρια κατάγονται από χώρα που απαριθμείται:
               
                           i)
                        
                        
                           στο παράρτημα I της απόφασης 2003/858/ΕΚ, ή
                        
                     
                           ii)
                        
                        
                           στο μέρος I του παραρτήματος I της παρούσας απόφασης·
                        
                     
         
               β)
            
            
               το φορτίο πληροί τις εγγυήσεις, συμπεριλαμβανομένων εκείνων που αφορούν τη συσκευασία και την επισήμανση, καθώς και τις οικείες ειδικές συμπληρωματικές απαιτήσεις, όπως αυτές ορίζονται στο υγειονομικό πιστοποιητικό, το οποίο έχει συνταχθεί σύμφωνα με το υπόδειγμα του παραρτήματος II, λαμβανομένων υπόψη των επεξηγηματικών σημειώσεων του παραρτήματος III και
            
         
               γ)
            
            
               τα ψάρια έχουν μεταφερθεί υπό συνθήκες που δεν αλλοιώνουν την κατάσταση της υγείας τους.
            
         Άρθρο 4
   Όροι για τις εισαγωγές τροπικών διακοσμητικών ψαριών
   Τα κράτη μέλη επιτρέπουν τις εισαγωγές τροπικών διακοσμητικών ψαριών στην επικράτειά τους μόνον εάν:
   
               α)
            
            
               τα ψάρια κατάγονται από χώρα που απαριθμείται στο μέρος II του παραρτήματος I της παρούσας απόφασης·
            
         
               β)
            
            
               το φορτίο πληροί τις εγγυήσεις, συμπεριλαμβανομένων εκείνων που αφορούν τη συσκευασία και την επισήμανση, καθώς και τις οικείες ειδικές συμπληρωματικές απαιτήσεις, όπως αυτές ορίζονται στο υγειονομικό πιστοποιητικό, το οποίο έχει συνταχθεί σύμφωνα με το υπόδειγμα του παραρτήματος IV, λαμβανομένων υπόψη των επεξηγηματικών σημειώσεων του παραρτήματος III και
            
         
               γ)
            
            
               τα ψάρια έχουν μεταφερθεί υπό συνθήκες που δεν αλλοιώνουν την κατάσταση της υγείας τους.
            
         Άρθρο 5
   Διαδικασίες ελέγχου
   Τα διακοσμητικά ψάρια που εισάγονται από τρίτες χώρες υπόκεινται σε κτηνιατρικούς ελέγχους στους συνοριακούς σταθμούς ελέγχου στο κράτος μέλος άφιξης, σύμφωνα με το άρθρο 8 της οδηγίας 91/496/ΕΟΚ του Συμβουλίου (4), και το κοινό κτηνιατρικό έγγραφο εισόδου που προβλέπεται στον κανονισμό (ΕΚ) αριθ. 282/2004 της Επιτροπής (5) συμπληρώνεται ανάλογα.
   Άρθρο 6
   Πρόληψη της μόλυνσης των φυσικών υδάτων
   1.   Τα διακοσμητικά ψάρια που εισάγονται βάσει της παρούσας απόφασης δεν ελευθερώνονται σε ιχθυοτροφεία ή άλλες εγκαταστάσεις από τις οποίες θα μπορούσαν να διαφύγουν σε φυσικά ύδατα στην Κοινότητα ή να μολύνουν με άλλο τρόπο τα εν λόγω ύδατα.
   2.   Η διοχέτευση του νερού με την οποία μεταφέρονται τα εισαγόμενα φορτία γίνεται κατά τρόπο που να εξασφαλίζει ότι δεν μολύνονται τα φυσικά ύδατα στην Κοινότητα.
   Άρθρο 7
   Ημερομηνία εφαρμογής
   Η παρούσα απόφαση εφαρμόζεται έξι μήνες μετά την ημερομηνία δημοσίευσής της.
   Άρθρο 8
   Η παρούσα απόφαση απευθύνεται στα κράτη μέλη.
   
      Βρυξέλλες, 20 Σεπτεμβρίου 2006.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 46 της 19.2.1991, σ. 1. Οδηγία όπως τροποποιήθηκε τελευταία με τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).
   
      (2)  ΕΕ L 324 της 11.12.2003, σ. 37. Απόφαση όπως τροποποιήθηκε τελευταία με την απόφαση 2005/742/ΕΚ (ΕΕ L 279 της 22.10.2005, σ. 71).
   
      (3)  ΕΕ L 13 της 16.1.1997, σ. 28.
   
      (4)  ΕΕ L 268 της 24.9.1991, σ. 58.
   
      (5)  ΕΕ L 49 της 19.2.2004, σ. 11.
   
      ΠΑΡΑΡΤΗΜΑ I
      ΜΕΡΟΣ I
      Εδάφη από τα οποία επιτρέπονται οι εισαγωγές διακοσμητικών ψαριών ψυχρών υδάτων στην Ευρωπαϊκή Κοινότητα
      
                  Χώρα
               
               
                  Έδαφος
               
               
                  Παρατηρήσεις (1)
                  
               
            
                  Κωδικός ISO
               
               
                  Όνομα
               
               
                  Κωδικός
               
               
                  Περιγραφή
               
               
                   
               
            
                  BR
               
               
                  Βραζιλία
               
               
                   
               
               
                   
               
               
                  Μόνον κυπρινοειδή (Cyprinidae)
               
            
                  CO
               
               
                  Κολομβία
               
               
                   
               
               
                   
               
               
                  Μόνον κυπρινοειδή (Cyprinidae)
               
            
                  CG
               
               
                  Δημοκρατία του Κονγκό
               
               
                   
               
               
                   
               
               
                  Μόνον κυπρινοειδή (Cyprinidae)
               
            
                  MK (2)
                  
               
               
                  Πρώην Γιουγκοσλαβική Δημοκρατία της Μακεδονίας
               
               
                   
               
               
                   
               
               
                  Μόνον κυπρινοειδή (Cyprinidae)
               
            
                  JM
               
               
                  Τζαμάικα
               
               
                   
               
               
                   
               
               
                  Μόνον κυπρινοειδή (Cyprinidae)
               
            
                  SG
               
               
                  Σιγκαπούρη
               
               
                   
               
               
                   
               
               
                  Μόνον κυπρινοειδή (Cyprinidae)
               
            
                  LK
               
               
                  Σρι Λάνκα
               
               
                   
               
               
                   
               
               
                  Μόνον κυπρινοειδή (Cyprinidae)
               
            
                  TH
               
               
                  Ταϊλάνδη
               
               
                   
               
               
                   
               
               
                  Μόνον κυπρινοειδή (Cyprinidae)
               
            ΜΕΡΟΣ II
      Εδάφη από τα οποία επιτρέπονται οι εισαγωγές τροπικών διακοσμητικών ψαριών στην Ευρωπαϊκή Κοινότητα
      Όλες οι χώρες που είναι μέλη του Παγκόσμιου Οργανισμού για την Υγεία των Ζώων (Διεθνές Γραφείο Επιζωοτιών) (ΔΓΕ).
      [Κατάλογος των χωρών διατίθεται στο δικτυακό τόπο: http://www.oie.int/eng/OIE/PM/en_PM.htm]
      
         (1)  Δεν υφίστανται περιορισμοί, εφόσον το πλαίσιο αφεθεί κενό. Εάν χώρα ή το έδαφος επιτρέπεται να εξάγει μόνον ορισμένα είδη ή/και αυγά ή γαμέτες, τα είδη αυτά πρέπει να καθορίζονται ή/και να αναγράφεται σε αυτή τη στήλη παρατήρηση όπως, π.χ., «μόνον αυγά».
      
         (2)  Προσωρινός κωδικός που δεν επηρεάζει την οριστική ονομασία της χώρας που θα δοθεί μετά τη λήξη των διαπραγματεύσεων που διεξάγονται στα Ηνωμένα Έθνη.
   
   
      ΠΑΡΑΡΤΗΜΑ II
      
         
      
         
      
         
   
   
      ΠΑΡΑΡΤΗΜΑ III
      Επεξηγηματικές σημειώσεις
      Γενικές οδηγίες
      
                  α)
               
               
                  Τα πιστοποιητικά εκδίδονται από τις αρμόδιες αρχές της χώρας εξαγωγής.
               
            
                  β)
               
               
                  Το πρωτότυπο κάθε πιστοποιητικού αποτελείται από μία σελίδα, διπλής όψεως, ή, όταν απαιτούνται περισσότερες από μία σελίδες, πρέπει να είναι τέτοιας μορφής ώστε να αποτελούν αναπόσπαστο και αδιαίρετο τμήμα του συνόλου.
               
            
                  γ)
               
               
                  Πρέπει, σε κάθε σελίδα επάνω δεξιά, να αναφέρεται η λέξη «πρωτότυπο» και ο ειδικός κωδικός αριθμός που εκδίδει η αρμόδια αρχή. Όλες οι σελίδες του πιστοποιητικού είναι αριθμημένες — (αριθμός σελίδας) από (συνολικός αριθμός σελίδων).
               
            
                  δ)
               
               
                  Το πρωτότυπο του πιστοποιητικού και οι ετικέτες που αναφέρονται στο υπόδειγμα του πιστοποιητικού συντάσσονται σε μία τουλάχιστον από τις επίσημες γλώσσες του κράτους μέλους της ΕΚ στο συνοριακό σταθμό στον οποίο θα διενεργηθεί ο έλεγχος και του κράτους μέλους της ΕΚ που αποτελεί τον τελικό προορισμό. Εντούτοις, τα εν λόγω κράτη μέλη μπορούν να επιτρέψουν τη χρήση άλλων γλωσσών, εάν απαιτείται, με τη συνοδεία επίσημης μετάφρασης.
               
            
                  ε)
               
               
                  Το πρωτότυπο του πιστοποιητικού πρέπει να συμπληρώνεται την ημέρα φόρτωσης της αποστολής προς εξαγωγή στην ΕΚ, να φέρει επίσημη σφραγίδα και να έχει υπογραφεί από επίσημο επιθεωρητή που ορίστηκε από την αρμόδια αρχή. Με τον τρόπο αυτό, η αρμόδια αρχή της χώρας εξαγωγής εξασφαλίζει ότι τηρούνται αρχές πιστοποίησης που είναι ισοδύναμες με τις οριζόμενες στην οδηγία 96/93/ΕΚ του Συμβουλίου.
               
            
                  στ)
               
               
                  Η σφραγίδα, εκτός αν είναι ανάγλυφα εκτυπωμένη, και η υπογραφή πρέπει να είναι διαφορετικού χρώματος από εκείνο της εκτύπωσης.
               
            
                  ζ)
               
               
                  Το πρωτότυπο του πιστοποιητικού πρέπει να συνοδεύει το φορτίο μέχρι το συνοριακό σταθμό ελέγχου της ΕΚ.
               
            
                  η)
               
               
                  Το πιστοποιητικό ισχύει για δέκα ημέρες από την ημερομηνία έκδοσής του. Στην περίπτωση μεταφοράς με πλοίο, η διάρκεια ισχύος παρατείνεται κατά τη χρονική περίοδο της μεταφοράς με το πλοίο.
               
            Οδηγίες για τη συμπλήρωση του μέρους I των πιστοποιητικών
      
                  α)
               
               
                  Τετραγωνίδιο I.8 Περιφέρεια καταγωγής: (εφόσον απαιτείται): αφορά μόνο τις περιπτώσεις που ισχύουν μέτρα διαίρεσης σε περιφέρειες ή καθορισμός εγκεκριμένων ζωνών σύμφωνα με την παρούσα απόφαση ή με την απόφαση 2003/858/ΕΚ. Οι περιφέρειες και οι εγκεκριμένες ζώνες πρέπει να σημειώνονται όπως δημοσιεύθηκαν στην επίσημη εφημερίδα της ΕΕ.
               
            
                  β)
               
               
                  Τετραγωνίδιο I.10. Περιφέρεια προορισμού: βλ. τετραγωνίδιο I. 8.
               
            
                  γ)
               
               
                  Τετραγωνίδιο I.13. Τόπος φόρτωσης: εάν είναι διαφορετικός από το τετραγωνίδιο I.11., να σημειωθεί ο τόπος στον οποίο φορτώθηκαν τα ζώα, ιδίως σε περίπτωση προσυγκέντρωσης.
               
            
                  δ)
               
               
                  Τετραγωνίδιο I.20. Ποσότητα: να σημειωθεί το συνολικό μεικτό βάρος και το συνολικό καθαρό βάρος σε kg.
               
            
                  ε)
               
               
                  Τετραγωνίδιο I.22. Αριθμός μονάδων συσκευασίας: να σημειωθεί ο αριθμός κιβωτίων στα οποία μεταφέρονται τα ζώα.
               
            
                  στ)
               
               
                  Τετραγωνίδιο I.25. Προϊόντα πιστοποιημένα για: Να σημειωθεί ο αποκλειστικός προορισμός των ψαριών. (Σε κάθε συγκεκριμένο πιστοποιητικό εμφανίζονται μόνο οι πιθανές επιλογές)
                  
                              —
                           
                           
                              Υγειονομική απομόνωση (καραντίνα): Αναφέρεται στην υγειονομική απομόνωση όπως απαιτείται βάσει της σχετικής κοινοτικής νομοθεσίας
                           
                        
                              —
                           
                           
                              Ζώα συντροφιάς: Ισχύει επίσης όταν τα διακοσμητικά υδρόβια ζώα προορίζονται για καταστήματα ζώων συντροφιάς ή συναφείς επιχειρήσεις για μεταπώληση
                           
                        
                              —
                           
                           
                              Τσίρκο/έκθεση: Ισχύει επίσης όταν τα διακοσμητικά υδρόβια ζώα προορίζονται για ενυδρεία έκθεσης συναφών επιχειρήσεων και όχι για μεταπώληση
                           
                        
                              —
                           
                           
                              «Άλλα»: προορίζεται για σκοπούς που δεν απαριθμούνται αλλού σ’ αυτή την ταξινόμηση, όπως η ιδιωτική εισαγωγή ή η εισαγωγή μέσω μεταφορτωτών.
                           
                        
            
                  ζ)
               
               
                  Τετραγωνίδιο I.28. Η κοινή ονομασία των ειδών μπορεί να περιληφθεί μαζί με την επιστημονική ονομασία.
               
            
   
      ΠΑΡΑΡΤΗΜΑ IV